«Անընդհատ ուզել եմ բաժանվել ամուսնուցս, բայց համարձակությունս չի ներել գնալ այդ քայլին: Մտածել եմ հասարակության կարծիքի մասին, որ ես երկու աղջիկ ունեմ, ո՞նց բաժանվեմ, քար կգցեմ նրանց բախտին, ի՞նչ կմտածեն մարդիկ իմ մասին: Բայց երեխաներս էլ երբեք չեն զգացել, թե հայր կա իրենց գլխին: Ամեն անգամ վախով էի սպասում, թե երբ է գալու Ռուսաստանից: Հիմա գնացել է ու ընդհանրապես կորել: Տարին մեկ անգամ հազիվ է զանգում: Հիմա, որ տանը լիներ, չեմ էլ պատկերացնում ոնց կապրեի իր հետ»,-ասում է Ամալյան, ով ընտանիքի հոգսը հոգում է՝ Երևանի արվարձաններից մեկի գեղեցկության սրահում վարսավիր աշխատելով: